
IEPIRKUMU KOMISIJA
Madonā
22.07.2026. 

Visiem ieinteresētajiem piegādātājiem

Par saraksti Nr.1 iepirkumā “M2 vai M3 kategorijas autobusu pilna servisa noma Madonas novada pašvaldības vajadzībām”, iepirkuma identifikācijas Nr. MNP2026/30.

Madonas novada pašvaldības iepirkumu komisija 21.07.2026. saņēma ieinteresētā piegādātāja jautājumus EIS un saskaņā ar Publisko iepirkumu likuma 36.panta otro un trešo daļu sniedz atbildes:
1. Jautājums

Tehniskās specifikācijas 1.,2.,3. un 4. daļas 7. punktā ir norādīts, ka autobusa riteņu bāzes attālums ir ne mazāks kā 4300 mm. Lūdzam izvērtēt iespēju noteikto prasību mainīt, paredzot, ka autobusa riteņu bāzes attālums var būt ne mazāks kā 4100 mm. Mūsu produktam ir rāmja šasija. Pateicoties izturīgam un stingram rāmim, transportlīdzekļi uz rāmja šasijas bieži vien ir stabilāki uz ceļa un labi vadāmi, īpaši braucot sarežģītos maršrutos vai bezceļos. Turklāt rāmja šasija ļauj vienmērīgi sadalīt slodzi visā konstrukcijā, kas palielina transportlīdzekļa izturību un drošību. Rāmja šasijas nodrošina augstu stingrības un izturības līmeni, un nav noslēpums, ka tās ir ideāli piemērotas smagajiem automobiļiem, pasažieru autobusiem un kravas automobiļiem, kur nepieciešama papildu aizsardzība pret triecieniem un deformāciju. Viens no svarīgākajiem aspektiem pasažieru pārvadājumos ir drošība, un mūsu autobusa konstrukcija apvienojumā ar 4100 mm garu riteņu bāzi nodrošina šo prasību, kā arī tādas prasības kā manevrējamība un caurbraucamība. Ņemot vērā iepriekš minēto, uzskatām, ka prasība par minimālo riteņu bāzes attālumu 4300 mm nav pamatota ar konkrētām ekspluatācijas vajadzībām un var ierobežot potenciālo piegādātāju loku. Lūdzam mainīt Tehniskās specifikācijas 7. punktā norādīto skaitli “4300” uz “4100” un atļaut iesniegt autobusus ar riteņu bāzi ne mazāku kā 4100 mm.
Atbilde uz 1. jautājumu

Pasūtītājs informē, ka Tehniskās specifikācijas 1., 2., 3. un 4. daļas 7. punktā noteiktā prasība par autobusa riteņu bāzes attālumu ne mazāku kā 4300 mm netiek mainīta un paliek spēkā esošajā redakcijā, jo tā ir noteikta atbilstoši Pasūtītāja vajadzībām. Prasība nav uzskatāma par konkurenci ierobežojošu, jo tirgū ir pieejami vairāku ražotāju transportlīdzekļi, kas atbilst noteiktajam parametram, tostarp Mercedes-Benz, Volkswagen, MAN, Ford, Renault, Opel un citu ražotāju modeļi.
Komisijas priekšsēdētājs 
        Ā.Vilšķērsts
Dokuments ir parakstīts ar drošu elektronisko parakstu un satur laika zīmogu.

